AMARIN รายได้ธุรกิจ “ทีวีดิจิทัล” พุ่ง หนุนงบฯ Q2/61 ขาดทุนลดลงเกือบเท่าตัว
AMARIN รายได้ธุรกิจ "ทีวีดิจิทัล" พุ่ง หนุนงบฯ Q2/61 ขาดทุนลดลงเกือบเท่าตัวมาที่ 5.8 ลบ. จากปีก่อนขาดทุน 72 ลบ. ขณะเดียวกัน 6 เดือนแรกขาดทุนลดลง 85% มาที่ 26 ลบ. จากปีก่อนขาดทุน 171 ลบ. 
2 ส.ค. 2561

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) หรือ AMARIN รายงานผลการดำเนินงานงดไตรมาส 2/2561 สิ้นสุดวันที่ 31 มิถุนายน 2561 มีกำไรสุทธิดังนี้

สำหรับไตรมาส 2/2561 บริษัทขาดทุนน้อยลงเกือบเท่าตัว เนื่องจากบริษัทฯมีรายได้รวมทั้้งสิ้น 539.89 ล้านบาท เพิ่มขึ้นจากงวดเดียวกันของปีก่อน 64.81 ล้านบาท หรือคิดเป็นร้อยละ 13.64 จากการเติบโตของรายได้ธุรกิจทีวีดิจิทัลช่อง อมรินทร์ทีวี เอชดี ที่เพิ่มขึ้น ซึ่งเป็นผลมาจากการพัฒนาเนื้อหารายการได้รับความนิยมเพิ่มขึ้นอย่างต่อเนื่อง
ทั้งนี้ บริษัท อมรินทร์ เทเลวิชั่น จำกัด ซึ่งเป็นบริษัทย่อยมีรายได้ในการประกอบธุรกิจทีวีดิจิทัลในไตรมาส 2 ปี 2561 เพิ่มขึ้นร้อยละ 91.74 นอกจากนี้ในส่วนของ รายได้ธุรกิจดิจิทัล (สื่อออนไลน์) ซึ่งเป็นการดำเนินการโฆษณาและรับจ้างผลิตงานประเภทดิจิทัลเพิ่มขึ้นสูงถึงร้อยละ 89.85